मरौदा-रूआबांधा के 1 हजार से ज्यादा मकानों में पानी की बर्बादी रोकने के लिए सिस्टम ही नहीं
मरोदा और रूआबांधा में लोगों को पानी की सुविधा देने के लिए उनके क्वार्टरों में ओवरहैड टैंक लगाया गया है, लेकिन इसकी क्षमता मात्र 200 लीटर है और इसमें फ्लोटिंग वाल्व नहीं लगाया गया है, इसकी वजह से यहां हर दिन हजारों गैलन पानी बर्बाद हो रहा है। यहां कम से कम 45 मिनट तक पानी दिया जाता है, टंकियां 20 मिनट में भर जाती हैं। इसके बाद करीब 25 मिनट तक पानी यूं ही बहते रहता है। इसे रोकने का कोई उपाय नहीं किया गया है।
कर्मचारियों का कहना है कि पानी की बर्बादी को रोकने के लिए घरों में रखी छोटी टंकियों और बाल्टियों में रखते हैं, लेकिन इससे ज्यादा होने पर हम उसे रोक नहीं पाते। सिर्फ पानी को बहते हुए देख सकते हैं। बहते पानी की वजह से फरवरी में ही जून जैसे मौसम का अहसास होने लगा है। यही स्थिति रही तो भरी गर्मी में पानी के संकट का सामना करना पड़ सकता है। पानी की किल्लत के कारण हर साल ऐसी स्थिति बन ही जाती है। प्रबंधन को इससे बचने अभी से उपाय करने की जरूरत है। इस ओर ध्यान देना बेहद जरूरी है।
पाइप लाइन टूटी, वाल्व से रिस रहा पानी
ग्लोब चौक के ठीक सामने दो वाल्व लगे हुए हैं। जिनसे रशियन कॉम्प्लेक्स, सेक्टर-7 और दूसरे से सेक्टर-10 की सड़क संख्या 30 से 36 तक के घरों में सप्लाई की जाती है। वाल्व से पानी लीक हो रहा था, दूसरा कचरों से पटा था। यह यह कि वाल्व के ठीक बगल में पाइप लाइन टूटी हुई थी। जिसका पानी खड़ी दोपहरिया में भी बहता रहा। जलभराव ऐसा कि उसमें ग्लोब चौक की तस्वीर साफ देखी जा सकती है।
टाउनशिप में रोज डेढ़ लाख क्यूबिक मीटर पानी की सप्लाई होती है। सेक्टर एरिया में लोग व्यक्तिगत तौर पर पानी टंकियां लगाकर स्टोर करते हैं। वहीं, मरौदा व रूआबांधा क्षेत्र में बीएसपी क्वार्टरों के ऊपर 200 लीटर की टंकी बनी हुई है। मरौदा टैंक से पानी सेक्टर एरिया के ओवर हेड टंकी को सप्लाई होती है। पानी की सप्लाई सीधे होती है, टंकी भरने के बाद सप्लाई को बंद करने की कोई व्यवस्था कर्मियों को नहीं दी गई है। दो सौ लीटर की टंकी 15 से 20 मिनट में भर जाती है। जबकि पानी की सप्लाई 45 मिनट तक होती रहती है। साथ ही सेक्टर एरिया के वाल्व लीकेज और पाइप लाइन जर्जर होने से व्यवस्था और चौपट होती जा रही है।
वाटर डिस्ट्रीब्यूशन सुधारने का सुझाव भी कर्मियों ने दिया
1.वाटर पंप हाउस से जुड़े एक्सपर्ट बताते हैं कि बीएसपी की व्यवस्था वाकई बेहतरीन है। निगम क्षेत्र की अपेक्षा यहां पानी की ज्यादा सुविधाएं हैं। बावजूद, अफसरों की उदासीनता से पूरे सिस्टम ध्वस्त होते जा रहे हैं।
2. घरों में पानी सप्लाई एक साथ एक समय पर होता है। वाल्व खुलने के 45 मिनट बाद ही उसको बंद किया जाता है। इस बीच घरों में लगी टंकी भरकर ओवर फ्लो होता है।
3. जितनी जरूरत उतना पानी इस्तेमाल करके बचत कर सकें हैं। इसी पहल से आखिरी मकान तक पानी का प्रेशर बरकरार रखा जा सकता है। अन्यथा प्रेशर कम होता रहेगा।
जानिए... पानी का प्रेशर कम होने के कारण और समस्या
1. रूआबांधा बस्ती में कई स्थानों पर लोगों ने पानी की पाइप से कनेक्शन जोड़ लिया है, जिससे प्रेशर कम हो रहा।
2. सेक्टर-1, 2, 4 व 6 में लोगों की सबसे ज्यादा शिकायत दूषित पानी की
3. पानी की पाइपलाइन लीकेज होने से सप्लाई रुकने पर गंदा पानी पाइप के माध्यम से घरों तक पहुंच रहे।
4. बड़े-बड़े घरों, बंगलों में पंपिंग सेट चलाने से क्षेत्र का पाइन प्रेशर प्रभावित हो रहा।
5. पाइप पुरानी होने से कई स्थानों पर सड़ चुकी है। समय पर नहीं बदला गया।
मेन पाइप लाइन में कई जगहाें पर खराब हो चुके वॉल्व तक नहीं बदले गए।
पानी के सोर्स को बढ़ाने के लिए समय-समय पर चेकिंग किया जाना चाहिए।
मेन वाटर लाइन से दर्जनों ब्रांच लाइन निकली है। प्रेशर कम होने से सेक्टर एरिया के आखिरी घरों तक पानी कम समय तक पहुंचता है।
वाल्व खोलने के साथ ही प्रेशर चेक करने के लिए क्वार्टरों का फीडबैक लेकर वाल्व की चूड़ी बढ़ाते रहना है, ऐसा हो नहीं रहा है।
ट्रांसफॉर्मर की तरह हर स्ट्रीट के वाल्व को भी अपडेट किया जाए। ताकि परेशानी न हो।
वाटर सप्लाई व्यवस्था को बेहतर करने के लिए मौजूदा लाइन के अलावा एक एडिशनल पाइप बिछाकर सेक्टर के जिस एरिया में पानी की किल्लत है, चिन्हित कर वहां सप्लाई की जाए।
ज्यादातर ओवर हेड टैंक पूरे भरते ही नहीं है। इसको पूरा भरने से प्रेशर बढ़ेगा और घरों तक पानी पहुंच सकेगा।
पानी की टंकियां जर्जर और लीकेज होने से पानी बर्बाद हो रहा है, इसको रोका जाए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva